Gianni Russo

Si Gianni Vito Russo sarong Amerikanong aktor asin parakanta. Siya midbid na gayo sa saiyang papel bilang si Carlo Rizzi sa 1972 na pelikulang The Godfather.

Buhay asin karera
Si Russo namundag sa Manhattan kan 1943 asin nagdakula sa Little Italy asin Staten Island. Pakata[pods kan saiyang akting bilang Carlo Rizzi sa The Godfather Part II, si Russo ngkapot pang iba-ibang papel sa 46 na pelikula, siring kan sa mga minasunod Goodnight, My Love (1972), Lepke (1975, as Albert Anastasia), Laserblast (1978), Chances Are (1989), The Freshman (1990), Side Out (1990), Another You (1991), Super Mario Bros. (1993), Any Given Sunday (1999) and Seabiscuit (2003).

Si Russo nagpahayag na nagpoon siya sa saiyang karera sa laog nin organisadong krimen na siya nagtatrabaho komo surugoon asin kadamay sa mga hiro-hiro kan mga kabwan ni Frank Costello kan siya hubin pa alagad binayaan niya an delikado asin daing kasegurohan na buhay sa organisadong krimen. 

Poon pa kan saiyang karera sa akting, siya igwang sadiring Las Vegas restoran na an pangaran Gianni Russo's State Street sa 2570 State Street sa Las Vegas Strip (sinara kan 1988), asin nalamapasan an 23 na kaso federal sa manlaen-laen na kargo na soboot may kuneksyon  sa saiyang pakikiramas sa mga personalidad yaon imbwelto sa organisadong krimen.

Kan 1988, si Russo may nagadan na lalaki sa laog kan saiyang nightclub sa Las Vegas kan siya nagki-aram sa saro ng insidente kun saen an sarong lalaki dai inuuntokan perwisyohon an sarong babaeng kustomer. Ining lalaki winaki siya nin sarong boteng pasa' kaya siya napiritan na badilon ining lalaki sa payo. Idtong lalaki sarong 30-anyos na Kubano. Si Russo dai nasapawan kan kargong panggagadan ta ini daa sarong justifiable homicide susog sa Opisina nin Nevada District Attorney.

Si Russo parakanta man. Kan 2004, siya nagpaluwas nin CD called Reflections na nagtataong onra ki Dean Martin asin Frank Sinatra.

Si Russo may sadiring brand sa arak, Gianni Russo Wines, na ipigbungsod kan 2009.

Kan 2019, skiya nagpublikar kan saiyang memoir, Hollywood Godfather: My Life in the Movies and the Mob.\

Sa sarong interbyu saiya kan VLADTV (GIANNI RUSSO:Full Interview) inako niya na si Marilyn Monroe pigbihag siyang maki-sex saiya sa hubin pa niyang edad na 16 asin si Monroe nag'eedad na 28. Sabi niya apat na taon sindang may relasyon hanggan sa taon na si Monroe nagadan sa kamugtakan na misteryoso.

Filmograpiya

Toltolan

Mga panluwas na takod
 
 

Mga buhay
Mga lalaking Amerikanong aktor sa pelikula
Mga Amerikanong memoirista
Mga Amerikanong may dugong Italyano
Mga tawo sa Manhattan
Taon nin pagkamundag dai Nalilista (mga buhay)